Biblija (Tomislav Dretar)/Amazias, kralj Jude


Amazias, kralj Jude 

Amazias, kralj Jude
(2Krn 25.14 ; 1112; 1728; 26.12)	
								
14 1 Druge godine vladavine Joasa, sina Joakhazova, kralja Izraila, Amazias, sin Joasa, kralja Jude, postade kralj. 
2 On imaše 25 godina kad postade kralj i vladaše 29 godina u Jeruzalemu. Ime njegovoj majci bijaše  Jehoadin, iz Jeruzalema . 
3 On činiše što je ispravno u očima ALLAHOVIM, ne ipak kao njegov otac Davud ; on postupaše tačno kao Joas, otac njegov.
4 Međutim *visoka mjesta ne nestadoše; narod nastavljaše nuditi * žrtve i spaljivati *tamjane na visokim mjestima.	
5 Nakon što kraljevstvo bi učvršćeno u njegovim rukama, Amazias pobi one od svojih slugu koji bijahu ubili njegovog oca kralja. 
6 Ali, on ne pogubi sinove ubojica, prema onom što je pisano u knjizi Musinog Zakona, gdje ALLAH bijaše dao ovu zapovijed: ”Očevi neće biti pogubljJahijai za svoje sinove; sinovi neće biti pogubljJahijai za svoje očeve; svako će za svoj vlastiti grijeh biti pogubljen.						
7 To je on koji potuče Edom u dolini Soli, to jest 10.000 ljudi, i koji, tokom rata, dočepa se Sela kojeg nazva Joktel, imenom koje traje i danas.	
8 Tada Amazias  posla glasonoše Joasu, sinu Jokhazovu, kralju Izrailovom, za reći mu: ” Dođi mi se suprotstaviti! “ 
9 Joas, kralj Izraila, posla reći Joasu, kralju Jude: ” Čkalj Libana poslao je reći cedru libanskom: ” Daj svoju kćer za ženu mojem sinu! Ali, divlja zvijer iz Libana je došla i zgazila čkalj. 
10 Sigurno, ti si pobijedio Edom i tvoje je srce ponosno. Proslavi se, ali ostani na svom! Zašto bi zametao jedan nesretan rat i i propao, i ti i Juda s tobom? “  
11 Amazias ga ne posluša. Joas, kralj Izraila, uspe se i oni se sukobiše, on i Amazias, kralj Jude, u Bet-Šemešu u Judi. 
12 Juda bi potučena pred Izrailom i svako pobježe pod svoj šator. 
13 Joas, kralj Izraila, učini Amaziasa, kralja Jude, sina Joasova, sina Akhaziasova, zatvorenikom u Bet-Šemešu, potom dođe u Jeruzalem i načini jedan prodor od 400 lakata u zidu Jeruzalema, počev od vrata Efraimovih sve do vrata Ugla. 
14 On uze svo zlato i srebro, sve predmete koji se nalaziše u kući ALLAHOVOJ i u riznicama kraljeve kuće, kao i taoce, i vrati se u Samariju.		
15 Ostatak djela Joasovih, ono što je učinio, njegova djela, njegov rat protiv Amaziasa, kralja Jude, nije li to zapisano u knjizi *Historijui Kraljeva Izraila? 
16 Joas leže sa svojim očevima, a ukopaše ga u Samariji s kraljevima Izraila. Njegov sin Jeroboam zavlada na njegovom mjestu.				
17 Amazias, sin Joasov, kralj Jude, poživje petnaest godina poslije smrti Joasa, kralja Izraila. 
18 Ostatak djela Amaziasovih,  nije li to zapisano u knjizi *Historijui Kraljeva Jude?  
19 Protiv njega skovaše jednu zavjeru u Jeruzalemu i on pobježe u Lakiš. Poslaše ljude koji ga progoniše u Lakiš gdje  bi pogubljen. 
20 Odnesoše ga na konjima, a bi pokopan u Jeruzalemu sa svojim očevima u *Gradu Davudovu. 
21 Sav narod Judin uze Azariasa, koji imaše šesnaest godina, i učini ga kraljem, a mjestu njegovog oca Amaziasa. 
22 On je taj koji ponovo izgradi Eilat  i vrati ga  Judi, nakon što kralj Amazias bi legao sa svojim očevima.